Բայց քնկոտ Ասյան մուշ-մուշ քնած էր սենյակի մյուս կողմում` Հինգերորդ Սուլթանը ոտքերի տակ կծկված, ականջներին` ականջակալ, ձեռքին բացված գիրք' 《Հավերժության վկայություն》, էմմանուել Լեվինաս: Ասյայի անկողնու կողքին ձայներիզի տուփ կար' Ջոնի Քեշը, ամբողջովին սև հագած, մոխրագույն, տխուր երկնքի տակ ուղիղ կանգնած, մի կողքին կատու, մյուս կողքին' շուն, իմաստուն նայում էր շրջանակից դուրս մի կետի: Ասյան ձայնարկիչը դրել էր անընդմեջ նվագի ռեժիմի վրա: Այս տեսանկյունից էլ էր մորը նման.